Det var planen, at Andersvænge skulle tages i brug 1. maj 1940. Under [[2. verdenskrig]] blev Danmark besat af Tyskland den 9. april 1940. Krigen betød, at der var frygt for, at tyskerne ville beslaglægge den næsten færdigbyggede institution til brug for blandt andet indkvartering af tropper. Derfor besluttede formanden for Østifternes Aandssvageanstalt [[K.H. Kofoed|Kristian Hansen Kofoed]] og Slagelse Kommunes borgmester Melgaard i al hemmlighed at flytte patienterne fra åndssvageinstitutionen [[Christianshavns Skole|Hübertzminde]] på [[Christianshavn]] i [[København]] til Andersvænge i Slagelse. Hübertzminde lå placeret lige op til [[Søværnets Kaserne|Holmens Kaserne]], der var blevet besat af tysk militær. Man frygtede derfor, at området kunne blive bombemål. Så med flytningen løste man to problemer på en gang. For det første kom patienterne væk fra et muligt bombemål, og for det andet fik man belagt Andersvænge, så det ikke længere var oplagt at benytte institutionen til militære formål. Men udfordringen var, at patienterne fra Hübersminde var meget dårligere fungerende end det klientel Andersvænge var bygget til. Kort tid efter flyttede 150 af de beboere som Andersvænge oprindeligt var bygget til ind. Det betød overbelægning, og det blev nødvendigt at bygge om og indrette sovesale i stedet for eneværelser.
Organisationer